(вж. приложение 10):
 6.2.9.1.
 един допълнителен светлинен източник съгласно Правило No 37 или един или повече допълнителни светодиодни модули могат да бъдат използвани вътре в предния фар с къса светлина за осветяване с променлив ъгъл в завой;
 6.2.9.2.
 един допълнителен светлинен източник съгласно Правило No 37 и/или един или повече светодиодни модули вътре в предния фар с къса светлина могат да бъдат използвани с цел генериране на инфрачервено лъчение. Той/те могат да бъдат задействани само едновременно с главния светлинен източник или светодиоден(и) модул(и). В случай на неизправност на главния светлинен източник или (един от) главния(те) светодиоден(и) модул(и), този допълнителен светлинен източник и/или светодиоден(и) модул(и) трябва да се изключат автоматично;
 6.2.9.3.
 в случай на неизправност на допълнителен светлинен източник с нажежаема лампа или на един или повече допълнителни светодиодни модули, предният фар трябва да продължи да изпълнява изискванията за късата светлина.
 6.3. Изисквания относно дългите светлини
 6.3.1.
 В случай на преден фар, проектиран да осигурява дълга и къса светлина, измерванията на получената на екрана осветеност от дългата светлина се правят при същата регулировка на предния фар, както за измерванията в съответствие с точки 6.2.4—6.2.6 по-горе; в случай на преден фар само за дълга светлина, той трябва да бъде регулиран така че центърът на зоната на максимално осветяване да съвпада с пресечната точка на линиите Н-Н и V-V; такъв преден фар трябва да отговаря само на изискванията, посочени в точка 6.3. Ако за осигуряването на дългата светлина се използва повече от един светлинен източник, за да се определи максималната стойност на осветеността (EM) се използва съвместната им работа.
 6.3.2.
 Без оглед на типа светлинен източник (светодиоден(и) модул(и) или светлинен(и) източник(ци) с нажежаема лампа), който се използва за създаване на главната къса светлина, няколко светлинни източника:
 а)
 или светлинни източници с нажежаема лампа, посочени в Правило No 37; или
 б)
 светодиоден(и) модул(и) могат да бъдат използвани за всяка отделна дълга светлина.
 6.3.3.
 Получената на екрана осветеност от дългата светлина трябва да отговаря на следните изисквания.
 6.3.3.1.
 Пресечната точка (НV) на линиите hh и vv трябва да е разположена в зоната с еднаква осветеност, равна на 80 % от максималната осветеност. Максималната стойност (EM) не трябва да е по-малка от 32 lx за предни фарове от клас A и 48 lx за предни фарове от клас B. Максималната стойност при никакви обстоятелства не трябва да превишава 240 lx; освен това, в случай на комбинирани фарове за къса и дълга светлина, тази максимална стойност не трябва да е по-голяма от осветяването, измерено за късата светлина в точка 75 R (или 75 L), умножено по 16.
 6.3.3.1.1.
 Максималният интензитет (IM) на дългата светлина, изразена в хиляди кандели, се изчислява по формулата:
 IM = 0,625 EM
 6.3.3.1.2.
 Обозначението (I'M) на този максимален интензитет, посочено в точка 4.2.2.7 по-горе, се получава по формулата:
 Тази стойност се закръглява до стойността 7,5 — 10 — 12,5 — 17,5 — 20 — 25 — 27,5 — 30 — 37,5 — 40 — 45 — 50.
 6.3.3.2.
 Като се започне от точка НV наляво и надясно по хоризонталата, осветеността трябва да е